
Prezentăm, începând cu acest număr, o trecere în revistă a numeroaselor planuri şi scenarii vizând 
dezmembrarea României ca entitate statală, cu precizarea că acestea au fost făcute publice de către 


organizaţii sau cercuri guvernamentale ostile statului naţional unitar român. 


Înainte de a studia aceste proiecte, mai mult sau mai puţin fanteziste, reamintim cititorilor că imediat după 
crearea statului român modern, în anii '20-'30 ai secolului trecut, au apărut planuri de distrugere a 


integrităţii teritoriale şi a unităţii naţionale. 


În anul 1924, Uniunea Sovietică, prin intermediul Kominternului, a creat diversiunea de la Tatar Bunar (în 
Basarabia), potolită în forţă de către armata română. În iunie 1940, Uniunea Sovietică a ocupat Basarabia şi 
Bucovina de nord, la 30 august 1940, prin Diktatul de la Viena, Germania nazistă şi Italia fascistă au 
transferat Ungariei horthyste jumătatea de nord-vest a Transilvaniei, iar la 7 septembrie 1940, sub presiune 


externă, România a fost obligată să cedeze Bulgariei Cadrilaterul. 


În perioada postbelică, în anul 1948 România a fost nevoită să cedeze Uniunii Sovietice Insula Şerpilor, fiind 
astfel primul şi singurul stat din lagărul socialist şi din Europa căruia i s-a luat o bucată din teritoriu. Un alt 
plan subversiv de destrămare a României a fost aşa-numitul „Plan Valev” vizând alcătuirea unui „complex 
economic interstatal” în zona Dunării de Jos, care ar fi înglobat sudul URSS (Basarabia şi sudul Ucrainei cu 
o suprafaţă de 12.000 km2), sud-estul României (100.000 km2) şi nordul Bulgariei (38.000 km2), şi cu o 


populaţie de 12 milioane de locuitori. Bulgaria a acceptat „Planul Valev”, dar conducătorii României au 


reacţionat violent. 


După ce, în aprilie 1964, conducerea politică a statului român a publlicat „Declaraţia de independenţă” faţă 
de Moscova, România a acţionat pentru a-şi câştiga în mod real independenţa, cu mari eforturi umane, 


materiale şi financiare. În martie 1989, a reuşit să-şi plătească toate datoriile externe şi să nu mai depindă 


de nici o Mare Putere. În acel context, Kremlinul şi-a dat mâna „frăţeşte” cu Occidentul democratic, pentru a 


destrăma sistemul politic impus în România de către Uniunea Sovietică. 


În cei 25 de ani de la evenimentele din decembrie 1989, România a scăpat de dezmembrare, însă nu şi de 
planuri şi scenarii instrumentate în diverse medii geopolitice, care să o aducă în pragul prăpastiei. Cu cât 
timpul se scurge, iar regimul politic instaurat în decembrie 1989 îşi epuizează resursele informaţionale, 
materiale şi umane şi nu este capabil să-şi reproducă funcţiile sociale, cu atât pericolul pentru națiunea şi 
statul român este mai mare. Nimeni nu mai trebuie să se bizuie doar pe miracolul salvator cu care a fost 


dăruit de Pronie poporul român. 


După căderea Cortinei de Fier, în Europa doar Germania s-a unificat, în timp ce alte ţări s-au dezmembrat. 
Dezmembrarea României ar satisface numeroase interese în Ungaria, Germania, Ucraina şi Rusia, dar şi în 
Uniunea Europeană[1], motiv pentru care scenariile prezentate în serialul nostru urmează a fi grupate după 


acest criteriu al intereselor geopolitice. 


Ungaria și „frontiera de 1000 de ani” 
Cercuri guvernamentale din Ungaria visează la falsa şi ridicola „frontieră de 1000 de ani” şi doreşte o 
reeditare a celui de-al doilea Diktat de la Viena, drept pentru care face un lobby intens. Agitaţiile şoviniste 
create de adepţii aşa-zisului „Ţinut Secuiesc” privind autonomia acestuia sunt sprijinite pe faţă de 
autorităţile de la Budapesta. Dezmembrarea României a fost şi este visul ultranaţionaliştilor deghizați în 
democrați, aflaţi la conducerea Ungariei. Aceştia mizează şi pe faptul că intelectualii români s-au grăbit să 
declare „decesul naţionalismului”, fiindcă n-au înţeles că nu se poate pune semnul egalităţii între 
„naţionalism” şi „extremism”. Orice om raţional poate observa că la Budapesta se doreşte dezmembrarea 


României, acest scop fiind urmărit cu obstinaţie de către iredentişti, care vorbesc „cu mare durere în suflet” 


despre Tratatul de la Trianon. 


Ungaria, stat membru NATO şi UE, nu emite în mod oficial pretenţii asupra unor teritorii din România care 
au aparţinut odinioară regatului medieval al Ungariei sau Imperiului austro-ungar, dar a elaborat şi a 
început să aplice o strategie care utilizează toate tipurile de resurse şi scenarii posibile pentru realizarea 
obiectivului propus: partide extremiste, care să facă agitaţie şi să sensibilizeze forurile europene, formaţiuni 
paramilitare care să bage groaza în românii ardeleni şi planuri secrete de ocupare paşnică, fără violenţă, a 


Ardealului. 
1) Grupări extremiste 


Democraţia ungară permite funcţionarea unor partide extremiste, care propagă idei şi desfăşoară acţiuni cu 
caracter extremist-iredentist. Între acestea se află Alianţa Tinerilor de Dreapta — Mişcarea pentru o Ungarie 
mai bună (Jobboldali Ifjúsági Közösség-Jobbik Magyarországért Mozgalom), pe scurt „Jobbik”.[2] Acesta 


este un partid de extremă dreaptă, care afirmă că militează, printre altele, pentru apărarea identităţii istorice 


maghiare, creştinismului şi culturii maghiare. Însă, din ideile proferate şi acţiunile desfăşurate, rezultă că 
„Jobbik” este un partid antiimigraţie, antisemit şi eurosceptic. Chiar oponenții săi din Ungaria îl califică 
drept partid xenofob, acţiunile sale fiind îndreptate mai ales contra ţiganilor (Sinti şi Roma) şi contra 


evreilor. 


În anul 2007, „Jobbik” a înfiinţat „Garda Maghiară”[3] (Magyar Gârda), cu denumirea completă: Magyar 
Gârda Hagyományőrző és Kulturális Egyesület, adică Asociaţia Garda Maghiară pentru Protecţia Tradiţiilor 
şi Culturii. De la începutul existenţei sale, „garda” a fost o organizaţie de extremă dreapta, a folosit simboluri 
din recuzita formațiunilor fasciste din Ungaria interbelică şi s-a manifestat violent la adresa Tratatului de la 
Trianon. „Garda” a fost considerată moştenitoarea Partidului Crucilor cu Săgeţi datorită uniformei negre, a 
jurământului de credinţă, precum şi a utilizării drapelului alb striat cu roşu, emblemă legendară a ducelui 
Árpád. Liderii Gărzii Maghiare au declarat că doresc „să apere Ungaria pe plan fizic, moral şi intelectual”. 
Însă, datorită retoricii rasiste şi xenofobe folosite de aceştia, precum şi a reacţiilor venite din spaţiul 
comunitar eururopean, în decembrie 2008 Tribunalul Budapesta a scos Garda Maghiară în afara legii. 


Decizia a fost confirmată în mod definitiv şi irevocabil, la 2 iulie 2009, de către Curtea de Apel Budapesta. 


Garda Maghiară a avut ecou şi în România. În Harghita, tineri maghiari mai exaltaţi au făcut demersuri, 
încă din anul 2007, pe lângă liderii acesteia pentru a înfiinţa o subunitate, numită Plutonul Secuiesc. Garda 
Maghiară şi-a mai făcut cunoscută prezenţa la 1 decembrie 2009, când un grup de tineri maghiari s-au 
comportat în mod provocator în Cluj-Napoca, cu ocazia împlinirii a 91 de ani de la înfiinţarea Batalionului 


Secuiesc, purtând însemne ale Ungariei Mari chiar de ziua naţională a României. 
2) Plan secret de dezmembrare a României 


Autorităţile ungare sunt conştiente că în condiţiile actuale anexarea Ardealului prin mijloace politico- 
militare este imposibilă. De aceea, au schimbat tactica, trecând la aplicarea unui „Plan secret pentru 
anexarea Ardealului”[4]: recucerirea pe cale paşnică a Ardealului. Pocedura principală este: întabularea 
dreptului de proprietate obţinut de către unguri sau organizaţii, fundaţii ale acestora, pe calea 
împroprietăririlor ilegale şi a retrocedărilor de terenuri arabile, păduri şi imobile bazate pe acte false. În 
acest război asimetric, atipic, împotriva României, statul ungar are drept aliaţi formațiunile politice cu 
caracter etnic maghiar din Romînia, precum şi bisericile maghiare. Astfel, sub privirile nepăsătoare ale 
clasei politice româneşti, întabularea Ardealului de către unguri se face atât pe cale laică, în beneficiul unor 
indivizi ori fundaţii, cât şi pe cale religioasă, în favoarea bisericilor maghiare (romano-catolică, reformată, 


unitariană şi luterană). 


Cu imobilele care aparţin de drept statului român este împroprietărit ilegal Statusul romano-catolic, 
respectiv biserica romano-catolică, adică Ungaria. Unii lideri extremiști maghiari, precum Laszlo Tőkes, 
susţin că, la momentul potrivit, Ardealul se va duce cu pământ cu tot la Ungaria. Aceştia scontează pe 


laşitatea politicienilor români, pe neputinţa autorităţilor politico-militare române, dar mai ales pe ajutorul 


prietenilor lor din Occident. Deocamdată agenţii Ungariei acţionează subversiv, la limita sau prin încălcarea 


legislaţiei statului român, pe următoarele direcţii principale: 
— acordarea rapidă şi gratuită de către Ungaria a dublei cetăţenii pentru românii get-beget; 


— dobândirea dreptului de proprietate asupra a peste 60% din bunurile (clădiri, terenuri agricole şi păduri) 


din Transilvania de către Ungaria, prin persoane juridice şi persoane fizice ungare; 


— falsificarea istoriei poporului român, a istoriei Ungariei şi, mai ales, a istoriei Transilvaniei, dând 


prioritate ungurilor şi prezentându-i pe români ca „venetici”, primiţi din milă pe moşiile nobililor unguri; 


— intensificarea lobby-ului unguresc împotriva României şi pentru anexarea Ardealului, în capitalele 
importante ale lumii: Washington, Berlin, Londra, Paris, Moscova, Roma, Viena, Bruxelles, şi, mai ales, la 


Vatican; 
— pregătirea paramilitară a tinerilor unguri din Ardeal şi existenţa depozitelor cu armament şi muniții. 


Presa din Ungaria a scris cu sârg despre împroprietăririle şi retrocedările reuşite de unguri în Ardeal. De 
pildă, în anul 2007, presa din Ungaria aprecia că 1/3 din Ardeal era revendicat de nepoţii grofilor unguri, în 
numeroase procese de retrocedare. În acelaşi timp, mass-media din România, dar mai ales publicaţiile 
româneşti din Ardeal au semnalat numeroase cazuri de împroprietăriri nelegale ale Statusului romano- 
catolic şi de retrocedări ilegale de imobile către bisericile maghiare, pe bază de acte false. Însă Parchetul şi 
Direcţia Naţională Anticorupţie nu s-a implicat decât în foarte mică măsură, accidental, pentru a curma 


ilegalităţile comise în Ardeal pe tema retrocedărilor în natură. 
3) Planuri şi scenarii care implică minoritatea maghiară din România 


Pentru dobândirea Ardealului fără război cu România şi încorporarea lui la Ungaria, autorităţile ungare 
acţionează uneori la vedere, dar de cele mai multe ori ocult, prin intermediul formațiunilor sau partidelor 
politice create în România pe baze etnice maghiare, precum şi a unor formaţiuni paramilitare formate mai 


ales din tineri maghiari care s-au născut şi trăiesc în Romînia şi sunt cetăţeni ai statului român. 
3.1. Acţiuni ale formațiunilor politice cu caracter etnic maghiar 


În avangardă sunt două formaţiuni politice, una moderată, de largă „respiraţie” democratică, numită 
Uniunea Democrată Maghiară din România (UDMR, în limba maghiară Romániai Magyar Demokrata 
Szövetség), alta violentă, asumată sau renegată de comunitatea maghiară, în funcţie de conjuncturi, 
intitulată Partidul Civic Maghiar (PCM), care şi-a construit şi o formaţiune paramilitară intitulată Garda 
Maghiară. Acestea se sprijină pe mass-media de limbă maghiară, precum şi pe organizaţii şi fundaţii cu 
caracter social, care potrivit legislaţiei româneşti se manifestă slobod în toată România după dorinţă şi 


voinţă. 


Uniunea Democrată Maghiară din România este o organizaţie politică, fondată în 25 decembrie 1989 (după 
căderea regimului Ceauşescu) pentru a reprezenta interese ale comunităţii maghiare.[5] În anul 2007, 


aceasta a devenit membră a Partidului Popular European, deci se autodefineşte partid de centru-dreapta. 


UDMR este o organizaţie cu o platformă culturală, dar face politică, nefiind însă înregistrată în mod legal ca 
partid politic (conform Legii nr. 14/2003, cap. IV). Aceasta participă la alegerile locale şi generale în virtutea 
articolului 62 (2) al Constituţiei României şi în conformitate cu prevederile art. 4, al. 2 al Legii nr.68/1992, 
care asimiliează organizaţiile minorităţilor naţionale partidelor politice din punctul de vedere al procesului 


electoral. Are reprezentare parlamentară din anul 1990, iar europarlamentară din anul 2007. 


UDMR se consideră reprezentantul comunităţii maghiare din România şi al intereselor secuimii, acţionând 
atât pentru descentralizarea României, cât şi pentru crearea de autonomii teritoriale, cu toate că acest lucru 
este interzis de Constituţia României. De asemenea, liderii săi susţin autonomia culturală, precum şi 
autonomia „Ţinutului Secuiesc”. Pentru a-şi realiza scopurile, UDMR a candidat la Parlamentul European, 
fiind membru-asociat al Partidului Popular European (EEP) şi al grupului acestei organizaţii (EPPG) în 


Parlamentul European. 


Partidul Civic Maghiar (PCM)[6] funcţionează în România din ianuarie 2008, fiind un partid de dreapta, 
care are înscrisă în program autonomia „Ţinutului Secuiesc”, precum şi obţinerea de drepturi mai generoase 
pentru minorităţi. Acest partid a fost înfiinţat de organizaţia Uniunea Civică Maghiară (UCM), înfiinţată, la 
rândul, ei în iulie 2003.[7] Este un adversar declarat al statului naţional unitar român, prin susţinerea 
separatismului teritorial pe criterii etnice, concret, al realizării autonomiei teritoriale a aşa-zisului „ţinut 
secuiesc”. De la înfiinţare, PCM s-a situat în plan doctrinar pe linia segregaţiei, exclusivismului şi 
separatismului etnic, subordonându-şi acţiunile dezideratului înfăptuirii autonomiei teritoriale a 
comunităţii maghiare. În ultima vreme, manifestările cu caracter antiromânesc, separatist, autonomist 

şi neorevizionist s-au intensificat şi s-au diversificat. PCM eludează nedisimulat şi deschis legislaţia statului 
român, asumându-şi postura de port-drapel al separatismului teritorial secuiesc prin care atentează la 
integritatea teritorială a României! Deviza PCM este: „Vrem autonomia teritorială a ținutului secuiesc!”, 


liderii săi mizând pe faptul că statul român este slab şi că în România nimeni nu le poate face nimic. 


În 15 septembrie 2011, la Curtea de Apel Bucureşti a fost înregistrat Partidul Popular Maghiar din 
Transilvania[8], fondat de europarlamentarul Laszlo T6kes. Acesta este o formaţiune de dreapta care se 
ghidează după principii creştin-conservatoare şi autonomiste şi îşi modelează ideologia politică în sânul 
familiei partidelor europene de centru-dreapta. Se revendică din Partidul Naţional Maghiar, o formaţiune 


care a activat în România în perioada interbelică. 


Laszlo Tőkes a declarat că „Centrul partidului nostru va fi în Ardeal şi nu în Bucureşti, cum este cel al 
UDMR-ului. Noi niciodată nu vom da explicaţii de la Bucureşti, că de ce nu se poate asta sau aia. Obiectivul 


nostru este reconstrucţia Ardealului, incluzând aici şi Ținutul Secuiesc. De aceea, sloganul partidului nostru 


va fi: Ardealul este al ardelenilor, Ţinutul Secuiesc este al secuilor“. Însă acesta eludează sau nu cunoaşte 
faptul că la ultimul recensământ oficial, nici măcar 1.000 de persoane nu s-au declarat secui. Nu se ştie unde 
a văzut Laszlo Tőkes o ţară cu mai puţin 1000 de locuitori! Despre acest partid cu caracter etnic, părerile 
sunt împărţite[9]: unii spun că se află în slujba stăpânilor de la Budapesta (aşa cum au declarat 
reprezentanţii UDMR!) iar alţii susţin că este doar o „sperietoare” folosită de puterea politică de la Bucureşti 


pentru a-i controla pe ungurii din guvernul României. 


Recent, Consiliul Director al Forumului Civic al Românilor din Covasna, Harghita şi Mureş (FCRCHM) a 
solicitat, într-un comunicat transmis Parlamentului, Preşedenţiei şi Guvernului, ca în perspectiva 
modificării Constituţiei să interzică funcţionarea partidelor şi formațiunilor politice constituite pe criterii 
etnice, iar cu ocazia viitoarei reîmpărţiri administrativ-teritoriale a ţării să nu cedeze „presiunilor” interne şi 
externe din Ungaria, de formare a unor regiuni constituite pe baze etnice, „care să conducă la renaşterea 


experimentului stalinist de tristă amintire al Regiunii Autonome Maghiare”.[10] 
3.2. Entităţi politico-administrative preconizate 
a). „Tinutul Secuiesc” 


Ţinutul Secuiesc este, în accepţiune istorico-etnografică, ţinutul din sud-estul Transilvaniei, locuit în 
majoritate de secui (subgrup etnic cu o conţtiinţă istorică aparte, cu un anumit specific etnografic, respectiv 
de dialect) şi care cuprinde teritoriile fostelor „scaune” secuieşti. Teritoriile respective se găsesc incluse în 
momentul de faţă în judeţele Alba, Bacău, Cluj, Covasna, Harghita şi Mureş.[11] Astăzi, sub aspect etno- 
politic, sub denumirea „Ţinutul Secuiesc” se înţelege teritoriul format din judeţele Covasna, Harghita şi 
Mureş, cu centrul la Târgu Mureş. Acest oraș a fost, pe rând, reşedinţa Scaunului Mureş, apoi a Comitatului 
Mureş-Turda, apoi a Regiunii Autonome Maghiare, iar în prezent este reşedinţa judeţului Mureş. Privind 
harta României şi amplasarea „Ţinutului Secuiesc” în inima României readuce în memorie spărtura din 


„tricolorul românesc”, adulată din ignoranță de către „poporul din stradă” la „zavera” din decembrie 1989. 


Prima menţiune documentară privitoare la secui datează din anul 1116, în vremea regelui Ştefan al II-lea al 
Ungariei (1116-1131), când, alături de pecenegi, au format avangarda cavaleriei regatului Ungariei în bătălia 
de la Olsava. Deci, de la început, secuii au fost un neam distinct de unguri! În anul 1146, secuii, alături de 
pecenegi, au făcut parte din oastea regelui Géza al II-lea al Ungariei (1141-1162), fiind implicaţi în luptele de 


pe Leitha împotriva markgraf-ului Heinirich al II-lea de Austria. 


Ulterior secuii au primit misiunea de a consolida şi apăra fortificațiile de graniţă (ung. Gyepű, aproximativ 
„palisadă”) numite şi „prisăci”. În consecinţă, comunităţile secuieşti au fost deplasate treptat, din câmpia 
Tisei şi Bihor, concomitent cu avansarea hotarelor regatului Ungariei, spre estul şi sud-estul Transilvaniei. 
Astfel, secuii au fost colonizați în sistemul de prisăci medievale de-a lungul graniţei de sud-est a 


voievodatului Transilvaniei. 


În secolul al XVI-lea a fost creată Dieta Transilvaniei, în care au intrat reprezentanţii stărilor celor trei 
naţiuni privilegiate — ungurii, saşii şi secuii — precum şi ai religiilor recepte — romano-catolică, evanghelic- 
lutherană, reformată şi, mai târziu, cea unitariană. Dietele ardeleneşti au fost ţinute în mai multe localităţi, 
de cele mai multe ori în oraşe sau târguri situate în zona centrală a Transilvaniei, pe lângă cele mai 
importante drumuri, în centre demografice şi economice importante. În acest sens, oraşul-cetate Târgu 
Mureş a ocupat un loc de frunte. Locul de adunare a stărilor s-a stabilizat într-o oarecare măsură la Alba 


Iulia numai la sfârşitul secolului al XVI-lea. 


Unităţile de administrare judecătorească ale secuilor din Transilvania au fost scaunele secuieşti, menţionate 
începând cu deceniul al treilea al secolului al XIV (iniţial şapte, apoi cinci, prin contopirea a Trei Scaune în 
unul singur). Acestea s-au întins pe mare parte din actualele teritorii ale judeţelor Covasna şi Harghita, 
precum şi în partea de mijloc a actualului judeţ Mureş. În afara acestei zone, scaunele secuieşti au cuprins şi 
câteva localităţi din judeţele Alba şi Cluj (între Turda şi Vințu de Jos, care au ţinut de Scaunul Secuiesc al 
Arieşului), trei comune din judeţul Neamţ (Bicaz-Chei, Bicazu Ardelean şi Dămuc), precum şi o comună din 
judeţul Bacău (Ghimeş-Făget), incluse prin reforma administrativ-teritorială din anul 1968 în cele două 
judeţe moldovene. În anul 1764, secuii s-au împotrivit încorporării în nou înfiinţatele regimente grănicerești 
secuieşti ale graniţei militare, fiind masacrați de trupele imperiale habsburgice la Siculeni (numit şi 


Siculicidium). 


La 1 ianuarie 1845 a fost desfiinţat judeţul Săcuieni din Ţara Românească, a cărei reşedinţă s-a aflat iniţial la 
Urlaţi. Numele judeţului s-a tras de la populaţia secuiască venită din Ardeal, care s-a amestcat cu românii 
localnici. Judeţul Săcuieni a fost împărţit între judeţele Prahova (cea mai mare parte) şi Buzău (partea de 


est). 


În anul 1876, odată cu reforma administrativă a Regatului Ungariei, scaunele secuieşti au fost desfinţate, iar 
în locul lor au fost înfiinţate patru comitate (vármegyék). În Proiectul de reorganizare a Austro-Ungariei, 
intitulat „Statele Unite ale Austriei Mari”, publicat în anul 1906 de Aurel C. Popovici, s-a prevăzut că 


„Scaunele secuieşti” urmau să constituie una din cele 15 „ţări” alcătuitoare ale confederației. 


În prezent, teritoriul fostelor scaune secuieşti nu are un statut administrativ deosebit de mulţimea de 


ţinuturi istorice româneşti, deci are administraţie publică de tip judeţean. 


Refacerea „Ţării Secuilor” este o himeră, întrucât la recensământul efectuat în perioada 18-27 martie 2002, 
doar 532 de persoane s-au declarat că aparţin minorităţii secuilor din România. Pentru a spori numărul 
secuilor, la recensământul din 2012, etnicii maghiari au fost îndemnați să se declare secui şi nu maghiari. 


Rezultatele ultimului recensământ nu prezintă care este numărul declarat al secuilor, ci doar al maghiarilor. 


Din anul 2003, există o mişcare pentru a crea o regiune autonomă secuiască în această zonă, afiliată la 


Consiliul Autonomiei Maghiare din Bazinul Carpatic (KMAT) al minorităţilor maghiare din Slovacia, Serbia, 


Ucraina, România şi Croaţia, fondat în anul 2004 şi condusă de pastorul László Tőkés. 


În februarie 2007, Consiliul Naţional Secuiesc — organizaţie care promovează drepturile secuilor din 
România — a organizat un sondaj de opinie în vederea obţinerii autonomiei fostelor scaune secuieşti, 
desfiinţate de autorităţile regale ungare în anul 1867. În presă, acest sondaj de opinie a fost uneori prezentat 
în mod greşit drept „referendum”, fără să fi fost referendum real. Autorităţile române au declarat că acest 
act nu ar fi ilegal, dar este „la limita extremă a legii” (organizarea şi desfăşurarea referendumului putând fi 
reglementate doar prin legi organice, conform Constituţiei României). Aceeaşi poziţie a avut-o toată aşa- 


numita clasă politică din România, inclusiv UDMR. 


La 1 iunie 2011, în Bruxelles s-a deschis Biroul de Reprezentanţă al Scaunelor secuieşti, cu sediul în „Casa 
Regiunilor Maghiare”. La 2 iunie 2011, europarlamentarii UDMR au organizat o recepţie în clădirea 
Parlamentului European din Bruxelles. Ministrul român de externe, Teodor Baconschi, a explicat că la 
Bruxelles se înregistrează numai unităţi teritorial-administrative existente şi recunoscute ca atare. El a 
reamintit ca MAE român a cerut ca niciun oficial ungar să nu participe la evenimentul de inaugurare a 
Reprezentanţei „Ţinutului Secuiesc” şi a convocat ambasadorul Ungariei, căruia i s-a transmis un mesaj, 


astfel încât autorităţile de la Budapesta să ia notă de rezerva fermă a părţii române. 


Poziţia mai hotărâtă a autorităţilor române a determinat trecerea în defensivă a iniţiatorilor proiectelor 
vizînd „Ţinutul Secuiesc”, explicînd că ei nu îşi doresc independenţă, ci doar autonomie. Presa a informat că, 
la ultimul marş pentru susţinerea autonomiei, „Marele marş al secuilor” (octombrie 2013), au participat 
peste 100.000 de persoane, printre mesajele transmise numărându-se: „Vrem autonomie, nu 
independenţă”; „Ținutul Secuiesc, cealaltă faţă a României”; „România este şi ţara noastră”; „Autonomia nu 


înseamnă independenţă, înseamnă eficienţă”. 


UDMR, prin Kelemen Hunor, fost vicepremier şi ministru al culturii în guvernul României, a prezentat 
oficial guvernului român proiectul de autonomie pentru „Ţinutul Secuiesc”. Potrivit proiectului, ţinutul va 
avea preşedinte şi propriul patrimoniu.[12] În art. al proiectului se stipulează: „Ţinutul Secuiesc se 
constituie ca o regiune autonomă avînd personalitate juridică în cadrul statului unitar şi indivizibil România 


şi va cuprinde judeţele Covasna, Harghita şi Mureş”. 
b). Partium 


Partium (Partium regni Hungariae, în traducere „partea regatului Ungariei”) se referă la teritoriul din afara 
Transilvaniei propriu-zise, recunoscut în anul 1541 de sultanul Soliman Magnificul ca aparţinând principelui 


Ioan Zapolya, pretendent al coroanei regale a Ungariei în contra împăratului Ferdinand.[13] 


În anul 1570, prin Tratatul de la Speyer, fiul lui Ioan Zapolya, Ioan Sigismund Zápolya, a renunţat la 


pretenţiile regale şi s-a numit în continuare „Transilvaniae et partium regni Hungariae princeps”, adică 


principe al Transilvaniei şi al părţii din Regatul Ungariei. Titlul de principe i-a fost recunoscut deopotrivă de 


sultan şi de împărat. 


Partium a fost constituit iniţial din comitatele Maramureş, Solnocul Interior, Crasna, Bihor, Ţara Chioarului, 
Banatul de Severin şi Zarandul de est. Regiunea Partium a fluctuat în timp şi a fost ocupată în mare parte de 
trupele Imperiului Otoman în anul 1660, dar a revenit la Transilvania la sfârşitul secolului. În secolul XVIII 
(în Marele Principat al Transilvaniei) zona Partium s-a redus la comitatul Solnocul Interior, comitatul 
Crasna, ţinutul Chioar şi o porţiune din comitatul Zarand. Prin reorganizarea administrativă a Regatului 


Ungariei de la mijlocul secolului XIX, teritoriul numit Partium a fost încorporat în regat. 


Prin Tratatul de la Trianon din anul 1920, regiunea Partium a fost divizată între Regatul României, 
Cehoslovacia şi Ungaria. Astăzi, denumirea de Partium se referă la teritorii din actualele judeţe Arad, Bihor, 
Caraş-Severin, Maramureş, Satu Mare, Sălaj şi Timiş din România, din judeţul Hajdu-Bihar din Ungaria şi 


din regiunea Transcarpatia din Ucraina. 


Pentru înființarea regiunii „Partium” a strâns semnături Partidul Popular Maghiar din Transilvania. În 
concepţia liderilor acestui partid, regiunea respectivă ar urma să cuprindă judeţele Bihor şi Satu Mare, dar şi 


o parte din judeţele Sălaj şi Maramureş.[14] 


Deputatul UDMR Attila Cseke a susţinut că regiunea „Partium”, cu centrul la Oradea, ar trebui să apară pe 
noua hartă a României[15], întrucât este o entitate cu cultură şi istorie, cu criteriul geografic foarte clar, 
despărțită de Cluj prin Piatra Craiului. De altfel, la sfârşitul lunii ianuarie 2013, filialele bihorene ale celor 
cinci partide parlamentare au semnat o declaraţie comună în care au acceptat să acţioneze unitar pentru o 


regiune cu capitala la Oradea. 
Caii troieni „mânaţi” din Germania şi Ungaria 


În Germania există indicii privind reactivarea unei „Coloane a V-a” în ţările cu minoritate germană, iar pe 
forumurile de comunicare circulă mesaje transmise în scopuri propagandistice, secesioniste.[16] Cercuri din 
această ţară ajută Ungaria în realizarea pretențiilor ei revizioniste şi sprijină de la distanţă divizarea 
României. Din nefericire, pe lângă etnicii germani sau unguri sunt şi români care nu se sfiesc să pună 


umărul la dezmembrarea României. 


Pe coordonatele separării Transilvaniei şi Banatului de România au fost create mai multe organizaţii, ligi, 


>» 


dintre care se evidenţiază: Liga Transilvania-Banat, „Liga Transilvania Democrată” şi Asociaţia „Drum Nou” 


(Neuer Weg). 
a) Liga Transilvania-Banat 


Sabin Gherman si “Willy” Schuster 


x» 


Această „ligă” a fost creată în martie 2002 de către Sabin Gherman (absolvent al facultăţii la Craiova, în 
capitala Olteniei!) autodeclarat „român”, dar duşman al românilor de dincolo de Carpaţi. Acest individ a 
ieşit în lumina reflectoarelor prin articolul „M-am săturat de România”,[17] fiind folosit de către cei 
interesaţi pentru a argumenta că dezmembrarea României este cerută nu numai de către minoritățile etnice 


din Transilvania, ci şi de către românii neaoşi de acolo.[18] 


Înfiinţarea mişcării a fost contestată de mai multe partide politice, pe motiv că Sabin Gherman ar dori 
separarea Transilvaniei de România. La jumătatea lunii octombrie 2002, Sabin Gherman a depus, la 
Tribunalul Municipiului Bucureşti (TMB), actele de înregistrare a „Ligii Transilvania-Banat” ca partid 
politic, însă a fost refuzat de instanţele bucureştene şi a chemat în judecată statul român la CEDO. În martie 
2004, Liga Transilvania-Banat a fuzionat cu Partidul Popular Creştin (în acel moment Liga avea 28.000 de 


membri!). 


În prezent, Sabin Gherman face propagandă antiromânească, secesionistă, la posturile de televiziune 
„Transilvania life” şi „Look TV”, patronate de Arpad Paszkany. Pentru el, doar românii ardeleni (de fapt 
„ardelenii români”, fiindcă în viziunea lui, „ardelenii reprezintă un popor”) sunt de calitate superioară, 
românii din alte zone fiind „resturi”, în sensul de deşeuri. Conform teoriilor acestui „ardelean”, oltenii, 
moldovenii, dobrogenii şi bucureştenii (numiţi zeflemitor „mitici”) sunt inferiori celor din Ardeal şi Banat, 
fiindcă nu au avut cinstea să se „civilizeze” sub ocupaţia austro-ungară şi nici onoarea să slugărească 


ungurilor care-i umileau şi persecutau pe românii transilvăneni. 
b) Liga „Transilvania Democrată” 


Mircea Daian, Sabin Gherman si Vilhlem (Willy) Schuster 

Liga respectivă a fost înfiinţată, potrivit fondatorilor acesteia, pe fondul îngrijorării resimţite privind 
pierderea treptată a identităţii de „transilvănean”, precum şi ca o consecinţă a aplicării unei asimilări şi 
omogenizări cu urmări nefaste asupra rânduielilor locale multiseculare.[19] Principalul scop al Ligii este „de 
a păstra atât cât a mai rămas din identitatea membrilor ei, legitimată în mod evident de multiculturalismul 
local, religii, tradiţii, istorie şi geografie regională foarte diferite de restul ţării”. Printre fondatori se numără 
şi un anume Mircea Dăian, maghiaro-sas, fost tâmplar din Mediaş, care a stat mai mulţi ani în Germania, 
apoi s-a întors în Transilvania, aducând cu el un steag al „Transilvaniei independente”, cu care face 


propagandă secesionistă şi revanşardă. 


Membrii Ligii percep „transilvanismul” ca un fenomen cultural, economic şi social, întrucât o mare parte a 


societăţii din „regiunea transilvană” 


